Mauritius

Mauritius on saari Intian valtamerellä. Maantieteellisesti se kuuluu Afrikkaan.

Kaupungit

 * Port Louis Maan pääkaupunki länsirannalla ja yksi kuumimmista paikoista saarella, myös kauttakulkupaikka etelän ja pohjoisen välillä, joten ruuhka-aikoina melkoinen liikenne.

Grand Bay pohjoisessa länsirannalla on turismin keskus ja sieltä löytyy kaikki, mitä Mauritiukselta voi odottaa.

Curepipe on saaren keskiosassa ja ns suurempi kaupunki, ei paljoa turismia, turismi keskittyy lähinnä ranta-alueille.

Flick en Flack on länsirannikon vilkkain kaupunki pääkaupungin jälkeen ja suosittu matkailijoiden keskuudessa.

Tamarin ja Black River ovat hieman edellistä etelään, jo pienempiä kaupunkeja, mutta jotakuinkin kaikki palvelut löytyvät, mm yksi saaren kalastuskeskuksista ( Le Morne Anglers Club ).

Blue Bay on kaakkoisrannalla yksi turistikaupungeista, melko lähellä lentokenttää, mutta pienehkö.

Ymmärrä
Muista pitää mukana majoituspaikan nimi, osoite ja puhelinnumero saapuessasi Mauritiukselle, passintarkastuksessa ne kysytään.

Vasemmanpuoleinen liikenne, tiet ruuhka-aikoina aikaa vieviä ja melko huonokuntoisia, muutamia pääväyliä lukuunottamatta, eli matka-aika huomattavasti pitempi kuin suomessa.

Ilmasto
Riittävän lämmin suomalaiselle, paikalliseen kesäaikaan, eli suomen pahimman talven aikana lämpötila liikkuu n 26-31 astetta välillä, eikä yölläkään laske alle 20 asteen.

Itärannikolla on pari-kolme astetta viileämpää ja tuuli virkistää lisää, sisämaassa ja itäpuolella sataa eniten pääkaupungin lisäksi, parhaat säät ovat länsirannikolla ja pohjoisessa, tosin pieniä muutaman minuutin "showereita" tulee lähes päivittäin, mutta ne eivät usein edes kastele kunnolla.

Aurinko on säteilyltään usein kesäaikaan maksimissaan, eli arvossa 10, joten palaminen on vaarana alkuun, mutta rusketuksen saa helposti.

Tuuli on lähes aina idästä tai koillisesta.

Intian valtameri kuuluu cycloni-alueeseen, joten pieni riski sellaisen osumisesta on olemassa, mutta yhtään ei ole osunut saareen vuosikausiin, tosin reunatuuletkin voivat aiheuttaa myrskyjä, eikä silloin pääse veneellä vesille, uimaan useimmiten kyllä.

Lentokoneella
Ainoa järkevä vaihtoehto matkustaa Mauritiukselle.

Junalla
Mauritiuksella ei ole rautatietä.

Laivalla
Joitain laivayhteyksiä löytyy lähisaarille ja Afrikan mantereelle, mutta en suosittele Mauritiukselle matkustamista laivalla, pitkä matka mantereelta.

Liiku
Kaupungeissa pystyy liikkumaan hyvin kävelemällä, etäisyydet yleensä lyhyitä. Pimeällä kannattaa hieman katsoa missä liikkuu, kuten joka puolella maailmaa.

Paikalliset linja-autot ovat halpoja, suomalaisittain ne eivät maksa mitään ja niitä liikkuu kohtuu paljon, tosin ovat myös ruuhkaisia työliikenteen aikaan.

Taksi on turisteille yleisin ja helpoin tapa kulkea ja hinta edullinen, ilmastoitu pikkubussi (samalla opas) koko päiväksi noin 60e ja lyhyet matkat alle vitosen, kun muistaa tinkiä, paras sopia hinta aina etukäteen. Osa kuskeista saa turistikaupoista provikan viemistään asiakkaista. Useimmat kuskit osaavat englantia kohtuudella.

Skootterin tai auton saa vuokrattua helpolla ja edulliseen hintaan, mutta en suosittele kokemattomalle, vasemmanpuoleinen liikenne ja yleinen sekasorto liikenteessä on vaarallista, sekä ruuhka-aikoina liikennettä todella paljon.

Harrastukset
Big game fishing on hieno kokemus kalastuksesta kiinostuneille, Mauritiuksella on tehty toista kymmentä IGFA:n maailmanennätystä, eli se on yksi paikka maailmassa, jossa on mahdollisuus saada ns. Grandereita (Yli 1000 paunaa/454kg painavia kaloja), noita Grandereita on sieltä saatu kymmenittäin urheilukalastusvälineillä. Halutuimpia saaliita on sini- ja mustamarliinit, purjekala, keltaevätonnikala, wahoo, dorado ja riutoilta GT, eli Giant trevally, yksi kaikkein kovimpia taistelijoita.

Delfiinejä on Mauritiuksen vesillä paljon, samoin valaita näkee usein, siellä pääsee myös delfiinisafarille veneellä ja vaikka uimaan niiden kanssa.

Metsästäjille löytyy myös yksityisiä safareita, paikallisia kauriita ja villisikaa.

Snorklaus ja sukeltaminen ovat suosittuja lajeja ja kokematonkin pääsee kokeilemaan pohjassa kävelyä kypärän kanssa.

Puhu
Puhekieli on Kreoli/Ranska sekoitus, molemmilla pärjää joka puolella. Virallinen kieli on Englanti, jolla pärjää hotelleissa,ravintoloissa, kaupoissa ja yleensäkin turismin kanssa tekemisissä olevissa paikoissa.

Osta
Saarella on runsaasti vaateteollisuutta, osa piraatteja ja osa aitoa tavaraa, mutta joka merkkiä löytyy. Osa tuotteista laadukkaita, kun jättää halvimmat väliin. Myös tehtaanmyymälöitä löytyy ja tinkiminen onnistuu lähes kaikkialla.

Basaareissa kannattaa pitää mielessä, että osa tuotteista on selvästi halvempia isoissa marketeissa, mutta paikka jossa ehdottomasti pitää käydä.

Paikalliset rommit ovat laadukkaita ja monia erilaisia mausteita sisältäviä löytyy myös.

Hintataso
Hintataso on suomeen verrattuna halvempi, joissain tapauksissa jopa todella edullinen, kunhan muistat tinkiä.

Ravintolahinnat halvempia kuin Suomessa, kunhan pysyy pois paremmista hotelleista.

Syö
Keitoissa on todella loistavia vaihtoehtoja, varsinkin rapukeitto, jättikatkaravut (30cm) grillattuna aivan mahtavia, samoin hummerit ovat kohtuuhintaisia, kun ei valitse kalleimpia paikkoja.Yleisellä tasolla sama kuin muuallakin maailmassa, syö samoissa paikoissa, kuin paikallinen keskiluokka, hinta/laatusuhde kohdallaan.

Juo
HUOM! Juo vain pullotettua vettä, sitä löytyy joka paikasta, erikokoisia pulloja ja myös isoissa kanistereissa. ravintoloiden jääpaloista en ole saanut oireita ja joissain olen tarkistanut, että ne tehdään pullovedestä.

Yksi paikallinen teeplantaasi löytyy ja sen tuotteet ovat loistavia, paikan päällä on myös kahvila, jossa voi maistella erilaisia maustettuja ja maustamattomia teelaatuja ja myymälä, josta voi ostaa niitä mukaan, samoin mahdollisuus tehdaskierrokseen on saatavilla.

Kahveja löytyy useita lajeja.

Erilaisista paikallisista hedelmistä tehtyjä hyviä tuoremehuja löytyy, mutta hinnat monissa ravintoloissa kalliimpia, kuin oluen. Kaikkia tunnettuja virvoitusjuomamerkkejä löytyy, samoin paikallisia.

Paikallisia oluita löytyy useita, mm vaaleita lagereita, joista esim. Phoenix on loistava, sellaisten mielestä, ketkä eivät pidä suomalaisen oluen kitkeryydestä, jopa parempi, kuin kotimaiset oluet. Blue Marlin on taas vahvempi olut, kuin suomalainen IV A olut, mutta laadukas. Oluiden hinnat ovat kaupoissa n 0,50e ja ravintoloissa eurosta ylöspäin.

Etelä-Afrikkalaiset viinit ovat huokeita, koska se on suhteellisen lähellä, eli kaupoissa parista eurosta ylöspäin pullo, mutta paljon muitakin löytyy joka puolelta maailmaa. Ravintoloissa hinnat voivat olla mitä hyvänsä, mutta yleensä edullisia.

Mauritiuksen tärkein kasvi on sokeriruoko, joten rommia löytyy joka lähtöön, niin maustettuja, kuin mautamattomiakin, tummia ja kirkkaita ja kaikkea siltä valiltä. Paikalliset rommit maksavat noin puolet suomen hinnoista, tai jopa alle sen.

Isoissa marketeissa on valtavat valikoimat erilaisia alkoholijuomia, länsimaiset hinnakkaita, mutta halvempia, kuin suomessa.

Pysy turvassa
Isojen kaupunkien slummialueille ei kannata mennä iltaisin edes autolla. Myöskin jotkut viidakkojen eristäytyneissä turistikohteissa saatat joutua ryöstetyksi. Paikalliset eivät suostu kertomaan turvallisuusriskeistä, koska pelkäävät menettävänsä turismituloja. Kansainvälisistä turistioppaista saa kuitenkin hyvää tietoa, siitä missä turisteja on ryöstetty.

Mauritius mainostaa itseään 'nolla rikollisuusalueena', mutta valitettavasti tämä tarkoittaa sitä, että mahdolliset rikokset haudataan byrokratian alle.

Hotelleissa kannattaa varoa tuplalaskutusta ja sitä että hotellihenkilökunta varastelee rahaa hotellihuoneista. Omakohtainen kokemus varkaudesta oli Hotelli Le Palmeraie hotellista (http://www.tripadvisor.co.uk/Hotel_Review-g298342-d620270-Reviews-La_Palmeraie_Hotel-Belle_Mare.html). Illallisen aikana joku varasti huoneeseen unohtuneesta lompakosta rahaa.

Pysy terveenä
Turistipaikoilla on melko hyvin yksityisiä läääkäreitä tai lääkäriasemia, lääkkeitä löytyy vähän kaikkialta, pikku apteekkeja melko paljon. Ainakin Grand Bayssa ympärivuorokautinen päivystys yksityisklinikalla, hinnat halvat suomalaisittain.

Lääkäreillä tapana määrätä "ylimääräisiä" vitamiineja yms varsinaisten lääkkeiden lisäksi, saavat provikat apteekista.

Eniten terveyttä koettelee aurinko, useimmat eivät suojaa itseään riittävästi, vaan polttavat itsensä alkulomasta, samoin muista juoda riittävästi.

Saarella ei ole mitään myrkyllisiä eläimiä, paikalliset mäkärät ja itikat voivat aiheuttaa kutiavia näppylöitä, kortisoonivoiteella korjautuu useimmilla.

Mauritius ei ole malaria-aluetta.

Normaalit hepatiittia ja jäykkäkouristusrokotukset kannattaa olla kunnossa.

Malaria-alueilta (Esim. Afrikka) tulevilta otetaan verikoe lentokentällä.

Yleisellä tasolla kannattanee välttää ranskalaisia perunoita, riisi on parempi vaihtoehto.

Ota yhteyttä
Maurìci Mauritius Mauritius Maŭricio Mauricio Île Maurice Mauritius Maurizio モーリシャス Mauritius Maurício Маврикий Mauritius wts:Category:Mauritius